
POGODBA št. xxxx
ki sta jo sklenila : 

ELEKTRO MARIBOR, d.d., Vetrinjska ulica 2, 2000 Maribor,
ki ga zastopa:
predsednik uprave xxx,
ID številka za DDV:  SI 46419853
in 

xxxx
1. člen

Pogodbeni stranki ugotavljata, da je naročnik izvedel postopek zbiranja ponudb v skladu z veljavnim Pravilnikom o nabavi blaga/storitev, naročanja storitev in gradenj družbe Elektro Maribor d.d. za:
PREVZEM NEVARNIH ODPADKOV PO PONUDBI ŠT. xxx
Izvajalec je bil izbran kot najugodnejši ponudnik.
2.  člen

S to pogodbo se pogodbeni stranki dogovorita o splošnih in posebnih pogojih izvedbe naročila. 
3. člen
Pogodbeni stranki se dogovorita, da bo izvajalec od naročnika storitev odvažal nevarne in druge izbrane odpadke, za katere je pri Ministrstvu za okolje in prostor, Agenciji RS za okolje in prostor pridobil dovoljenje za zbiranje odpadkov. Odvoz odpadkov bo izvajal praviloma na poziv ali po dogovoru. Naročnik se obvezuje, da v primeru zavrnitve, če odpadek ni identičen dogovorjenemu vzorcu, le–tega sprejme nazaj. Nastale stroške do zavrnitve prevzame lastnik odpadkov oz. naročnik storitve.

Izvajalec zagotavlja naročniku poleg storitev odvoza odpadkov tudi brezplačno svetovanje s področja ravnanja z odpadki, ki so predmet pogodbe.
      4. člen

Izvajalec storitev bo zbrane nevarne odpadke posredoval naprej, kjer se bodo predelali ali odstranili v lastni  skupini ali pri pogodbenih partnerjih, ki imajo vsa potrebna dovoljenja od države – koncesijo za opravljanje te dejavnosti. Izvajalec storitev bo za vsak odvoz v predpisanem roku potrdil oz. izdal evidenčni list o predaji odpadkov. 

Izvajalec bo v času trajanja pogodbe po potrebi zagotovil naročniku brezplačno uporabo opreme za začasno skladiščenje odpadkov. Seznam lastne opreme naročnika in opreme v uporabi po posameznih lokacijah je naveden v prilogi št.1 k tej pogodbi. 

     5. člen

Cena za odvoz nevarnih in drugih izbranih odpadkov in plačilni rok sta določena iz ponudbenega predračuna, ki je priloga k pogodbi. Stroški prevoza so vključeni v ceno storitve.

6. člen 
Naročnik se obvezuje plačati opravljene storitve na transakcijski račun številka: xxxx v roku 30 dni od datuma prejema računa. Izvajalec se obvezuje, da bo račun, z valuto 30 dni od datuma prejema računa, skupaj s kopijo naročnikovega naročila poslal v roku 8 dni po opravljeni dobavi.  V primeru zamude plačila se obračunavajo zakonite zamudne obresti.

7. člen

Izvajalec odgovarja naročniku za skrbno in pravočasno izvajanje vseh pogodbenih obveznosti. Če nastopijo razlogi za nastanek zamude s strani naročnika ali višja sila, je dolžan izvajalec v pisni obliki sporočiti naročniku nove okoliščine.

8. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njegovemu predstavniku, zastopniku ali posredniku.
9. člen

Upravitelj pogodbe strani naročnika je: xxx
Za nadzor nad izvajanjem pogodbe s strani  izvajalca skrbi: xxxxxx
     10. člen

Pogodba se sklepa za obdobje 3 let in jo je možno kadarkoli prekiniti, če ima ena ali druga stran določen razlog. V primeru prekinitve pogodbe je odpovedni rok 3 mesece od pisne zahteve.
      11. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
       12. člen

Na podlagi določil Etičnega kodeksa družbe Elektro Maribor d.d., delavci družbe, njihovi ožji družinski člani in njihova podjetja (ustanovitelj, družbenik, zakoniti zastopnik) ne morejo biti dobavitelji družbi, razen s predhodnim pisnim dovoljenjem družbe. Za ožje družinske člane se štejejo zakonec, izven zakonski partner, otroci, posvojenci. Starši ali posvojitelji pa v primeru, da živijo z delavcem v dejanski življenjski skupnosti.
        13. člen

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

         14. člen

Pogodba je sestavljena v dveh enakih izvodih, od katerih prejme vsaka pogodbena stranka po en izvod. 
Priloge: 
· Predračun xxxxx, z dne xxxxxx
Datum podpisa:







Datum podpisa:

IZVAJALEC:
NAROČNIK:

xxxx








xxxxx

